bavarian-nlp/barwiki-20250901 huggingface dataset:
Linux

Linux (oda a GNU/Linux) is a freis und plottfoamunobhängiges MehrNutza-Betriebssytem fia Kompjuta, des dem Unix änli is. Easchtmois eingsetzt wuan isses 1991 noch da Vaöffentlichung vom easchtn "Linux-Kernel" vom Linus Torvalds.
Des aus vaschiedene Tala bestehende Betriebssystem wird jetza vo Softwärentwickla auf da gonzn Wöt weitaentwicklt, de wos on vaschiedene Projekte mitorbeitn. Do san sowui anzelne Persona aba a Stifutungan, gräßare und kloanare Projekte, aba a kommerziölle Untanema betaligt. Im praktischn Einsotz werdn fost imma sognonnte "Linux-Distributionen" benutzt, ba dena die vaschiedene Softwär zu an fertign Paket zomgstöt is.
De meisten eben so gnonnten Distributionen sand Packln, wo da Linux-Kernel mit freier Software zommgstöd werd. Bei der Software hondelt es sich meistens um GNU Software, weshoib ma eigentlich nid vom Betriebssystem "Linux", sondern eher vo "GNU/Linux" redn soid.
Linux is zimli füfötig, deswegn weadsauf Desktop-Rechna, Sörva, Händis, Routa, Multimädia-Endgeräte und Supakompjuta vawendat. Linux wird auf vüle Kompjuta und Sörva wötweit in fost olle Bereiche vo da Kompjutatechnik vawendat. A guats Beispü dafia san die Sörva vo da Wikipedia und de vom bekonntn Suchmaschinanbetreiba Google.
1983 is da Stallman Richard mit dem nei'n Projekt GNU daheakemma wei a woid dos ma a neis Betriebsystem brogrammiad des wo ähnlich wia UNIX is. Wei mid BSD, des wos domois scho gem hod und des wo a frei war hods rechtlich a bor Probleme gem. Noch a bohr Joar hoda zwar an Haffa Softwär ghod owa a gscheida Kernel is no oganga. 1991 hod da Torvalds Linus an Törminal-Emulator gschriem, weia hoid mid sein neia Kompjuta wos ausbrobian woid. Blos zum Spass praktisch. Dann is des Ding oba imma gresa worn und deszweng hodas dann as Intanet neido, domid andare a wos dafo hom, obwoi das a denkt hod das de eh nix domid ofanga kinnan. Do hoda se oba gscheid deischd und an Haffa andere Leid hom eam beim weidaentwickln ghoifa. 1992 homsas na unta d'GNU GPL-Lizenz gschdöid. 1996 hod si da Torvalds denkt das Linux umbedingt no a Logo braucht. Do hoda si dan fia an Pinguin entschien und an Wettbewerb ausgschriem, das em d'Leid an suichan moin. Da Ewing Larry hodn dann gwunna mit sein "Tux".
Bis heid san dann an haffa andre Projekte zum Linux-Kernel dazuakemma. Zun Beischbui KDE und Gnome, des san zwoa graphische Nutzaoberflächn. Mid dene kann ma recht komfortabl mid Linux orwan a wemma si ned so recht auskennd. Deszweng hod Linux heid an Haffa Leid de wos hernemma.
Vaoanigts Kinireich

As Vaoanigte Kinireich oda Vereinigtes Königreich (, kuaz: UK), Longform: Vaoanigts Kinireich vo Großbritannien und Noadirland (engl.: ) is a souveräne Nation voa da Noadwestgstod vo Kontinentoieiropa.
Da gresste Inslstoot vo Eiropa is a Union vo ehemois unobhengign Oanzlstootn England, Schottland und Wales sowia Noadirland. Des Vaoanigte Kinireich hod aa meahrane Iwaseegebiet. De Kronbesitztima vo da Isle of Man und vo de Kanoiinsln san da britischn Krone untastejt, san owa ois sejbststendige Lenda ned Bstondtei vom Vaoanigtn Kinireich. Ois parlamentarische Monarchie untahoit des Land aa no Beziahunga zu fimzehn Commonwealth Stootn, vo dena des Stootsowahapt da britische Monarch/de Monarchin is.
Eadkunde.
Des Vaoanigte Kinireich bsteht aus da Haptinsl Großbritannien und eppa am Sextl vo da Insl Irland. Um de Haptinsl lieng meahrane Inslgruppm mid iwa 1000 kloanare Insln. De wichtigstn Inslgruppm san Shetland und Orkney in da Noadsee neadli vo Schottland, de Aissan Hebridn und de Innan Hebridn im Atlantik westli vo Schottland, Anglesey in da Irischn See neadli vo Wales, de Scilly-Insln in da Kejtischn See sidwestli vo England sowia de Isle of Wight im Eamekanoi voa da englischn Sidgstod. De oanzige Landgrenz bsteht af da Insl zua Republik Irland; de is 360 km long. Ned zum Vaoanigtn Kinireich ghean (obwois da britischn Krone untastenga) de Isle of Man in da Irischn See de Kanoiinsln im Eamekanoi vor da Noadgstod vo Frankreich.
Eihwohna.
Des Land hod ummara 65 Milliona Eihwohna (2014), davo hod de Haptstod London zirka 8.539.000 Eihwohna. In Großbritannien lem a seah vui Eihwondara vo de ehemolign Kolonien, wia zum Beispui Inda, Pakistana und Kinesn.
Gschicht.
Des Vaoanigte Kinireich is 1707 aus am Zammschluss vo de Kinireich England und Schottland entstondn, nochdem de Stootn scho länga vum gleichn Kini regiad worn san. Es hod im 19. Joarhundad, domois British Empire gnennt, duach de friare Industrialisiarung de Vormochtstejung in da Wejd ealongt, aa duach de unbrochane Seeherrschoft vo da Englischn Flottn. In da easchtn Hejftn vom 20. Joarhundad is de Mocht vo Großbritannien mid de zwoa Wejdkriag gschwundn, obwoi de zwoa Kriag vo Großbritannien gwunna worn san. In da zwoatn Hejftn vom 20. Joarhundad san nacha de moastn vo de ehemolign Kolonien unobhängig worn.
Wiatschoft.
Des Vaoanigte Kinireich zejd zu de am steakstn dereguliatn und privatisiatn Voikswiatschoftn vo da Wejd. De britische Wiatschoft is da Uasprung vom sognenntn „angelsaxischn Kapitalismus“, wo af de Prinzipien vo da Liberalisiarung, vom frein Moarkt, vo niadriga Besteiarung und geringa Reguliarung afbaut. Des Land hod des wejdweit sextgresste Bruttoinlandsprodukt (BIP), noch Deitschland und Frankreich des drittgresste in Eiropa. Mid 28.300 Eiro liegt des BIP pro Kopf im owan eiropeischn Referenzrohma. Im Vagleich mid'm BIP vo da EU (ausdruckt in Kaufkroftstandards) eareicht des Vaoanigte Kinireich an Index vo 116,2 (EU-25 im Joar 2003: 100).
Wassabuag am Inn

Wassabuag am Inn (amtli: Wasserburg a.Inn) is a Stod 55 Kilometa estli vo Minga. Beriahmt iss, wei da Inn se in ana Siem-Ochtl-Schleifn um de Stod umawindt, bis a vo Sidn heakemad wieda noch Noadn weidafliaßt.
De Stod is 1137 vom Hallgrafn Englbert grindt worn, nochdem ea sein Schdammsidz vo Limbuag ins heiddige Wassabuag valegd hod. Friahra woa de Stod a wichdiga Umschlogblodz im Soizhondl. Domois is des Soiz vo Reichahoi mi'm Ochsnkarrn noch Wassabuag brochd und vo do aus mi'm Schiff af'm Inn weidadransbordiad worn. Wia donn de Soleleidung vo Reichahoi noch Rosnheim baud worn is, woas mi'm Soizhondl voabei.
Wassabuag am Inn is da Sitz vo da gleichnamign politischn Stodgmoa Wassabuag am Inn. Zu da politischn Gmoa ghean no de foingdn eingne Orte:
De Stod sejba hod foingde Stodtei, de wo siedlungsorganisch de Stod ausmocha:
De politische Gmoa hod 12.846 Eihwohna (2015). Friaha bis zua Landkroasgebietsreform in Bayern anno 1971 woa Wassabuag da Sitz vom Landkroas Wassabuag. Iatz liegt de Stod im neadlichn Tei vom Landkroas Rousnam.
In Wassabuag san zwoa bekonnte regionaje Muichvaoabata dahoam. Nämli de Firma Meggle, de wo wenga eanam Kraitabutta bekonnt is, und de Firma Bauer, de se mid iahm Joghurt an Nam gmocht hod.
Spoatli is Wassabuag bekonnt, wei de Damen-Basketboimonnschoft aktuej (2007) Deitscha Moasta is und es aa scho de drei Joar dovoa, nämli 2004, 2005 und 2006, woa.
Igl

Da Igl keat za de Spoviecha und es gibt uma 25 Artn wödweid fa eam. In Eiropa gibts drei Artn: en Braunbrustigl, en Weißbrustigl und en Wanderigl. A Igl hot 6000 bis 8000 Stachln am ganzn Köaba vateild. Er hot 36 bis 40 schoafe Zend, wiad umara 30 Zentimeta lang und wiad oanadhoib Kilo schwa. Da grouße Rattnigl ka sogoa bis zwoa Kilo schwa wean.
Nahrung.
Da Igl is a Fleischfressa, der wo se vo Schneckn, Wiaman, Raubn und an so an Zeig ernährd. Wos erstaunlich vian Igl is, dass er söbsd a Kreizotta fressn ko. D'Igln segd ma meisdns aufd Nochd, wei mehra Schneckn do san.
Es gibd a sogenonnte "Iglstation", wo a boa Leid de Iglbabys afzoingd. De gloana weand no mid Kotznmile gfuadad und de gressan Igl kinnan scho söwa dringa und fressn, zum Beispiel Rüaoa mid Kotznfuada.
Verteidigung.
Bei Gefoa roid er se zam, do kinnand na dann seine Feind, wia da Fuchs, da Iltis oda da Dachs, nimma gscheid ogreifa. Wos dann gfehrlich wiad, is a Raubvogl oda d'Audos. Er kann se zwar zamroin, owa des hejft eam dann a nix mea.
Oipmrepublik

De sognonnte Oipmrepublik oder aa "Östareich-Bayern", "Bayern-Östareich", "Boarisch-Östareichische Republik", "Bajuwarien" usw. is a fiktivs Gebüde, des se a Minderheid - de ned genau eruirbor is - in Oidbayern, Östareich und Sidtiroi wynschen darad. Da Hintergrund fia des Stootsgebüde is de gmoasome Boarische Sprooch, Kuitua und Mentalität. Soichane Bestreewungen hods amoi direkt nochm Easchtn Wödkriag vo kloanerre Partein in Boarn und Östareich gem. A weiderner Hintergund warad aa de wirtschoftliche Stärken vo derer Region.
Politische Gliederung.
Aufgeteilt warad de Oipmrepublik beispuisweise im Foi da Vaoanigtn Republik in zwoa Republiken: De Republik Estareich und de Großboarische Federation bstehnd aus Bayern, Siidtirola-Trient und villeicht a da Pfoiz, de mit ana Transitstrass u ana Bahnstreckn vabund warad.
Flaggn.
Zwoata Entwurf.
Da zwoate Entwurf is a bestaht aus da Boarischn und da Estareichischn Flaggn. Angeordnet san se in olehnung zu da vo Otto Friedrich Ludwig von Wittelsbach, eastm Kini vo Hellenien (Griachaland) u Prinz vo Bayern, wei se de Meglichkeich gibt de Estareichische u Boarische Flaggn zu verbidn ohne dass oane ned so guad dogsteit is. De Anordnung is nach dem System da 
Im Netz.
Deutschlandfunk Kultur: Brüder im Süden - warum die Bayern sich den Österreichern näher fühlen
Petition fian Zsaummanschluß vo Bayern, Östareich und Tiroi
Augustus

Augustus (is laddeinisch fia: "da Eahabene") (*23. Septemba 63 voa unsana Zeid z'Rom und is z'† 19. August 14 n. Kr. in Nola bei Neapel). Ea wa da Adobtivbua vom Cäsa und da easchde Koasa vo Rom.
Sei Leem.
Sei leiblichn Eldan woan da C. Octavius und d'Atia, a Nichdn vom Cäsa. 
Dea hodn dann a in seim Tesdamend adopdiad und eam oisse vaeabd.
Olladings hod si da Antonius a ois da Eab vom Cäsa gseng und de zwoa waan a fasd sauba zamgruggd. Da Senad woid nämle von eam gschüdzd wean, wei da Antonius in Gallien seine Drubbn zamzogn hod. Wias da Deifi wui, hamsa se aba gegan Senad veabundn und han midanand gega Rom maschiad, des wa dann 43 voa unsana Zeid.
De zwoa wan de zwoa mächdigsd Menna, ham oba koa Goid ned ghabd und ham desweng no an Lepidus iwaredd, daasa beim Triumvirat midmachd (Vo dem hodma olladings danoch nimma fui ghead). 
De Möada vo seim Adobtivvodda hoda 42 bei Philippi gschlogn.
Es wead eam a da Dod vo da Kleopatra zugschrim, weila an Antonius noch lengam Kriag bei Actium gschlogn hod und auf sie go ned schaf wa. Sei Propaganda z'Rom hod de ägybdische Kenigin auf olle Fälle sauba zlegd, so dasma si ned a moi sicha is, obs dea beriamde Soibsdmoad wa.
Im Joa 27 voa unsana Zeid hod sei grouße Sdund gschlogn kobd, do hoda an Tidl Augustus griagd, is Tribun auf Leemszeid und Princeps woan.
Bis zu seim Dod 14 noch Kristus is da sbrichwöadliche remische Friedn, de "Pax Romana" gwen.
Regiarungsbeziak

In Deitschland is a Regiarungsbeziak da Beziak vo oana oigmoanan Landesmiddlbeheade, wo ressortvaschiadane Afgom bindlt wern. De Beheade wiad vum Regiarungspresidentn gleidt und hoasst sejm Regiarungspresident (historisch), Regiarungspresidium (in Bodn-Wiattmbeag, Hessn), Regiarung (Bayern) oda Beziaksregiarung (in Nordrhein-Westfalen). Regiarungsbeziak gibts ned in oin Bundesländan.
Da Freistoot Bayern hod siem Regiarungsbeziake, de aa deckungsgleich mid de Beziake san:
Vua- und Friahgschicht

Ois Voagschicht, dt. Vorgeschichte, Urgeschichte wead oigmoa de Zeid vo da Evoluzion vo da Menschheid gnennd. Des is a umfaungreicha Zeidrahm, dea bei de "Hominidae" ofangt und iwa de "Hominini" za de "Hominiden" reicht. Wia se de Anatomie vo de Mensch vaendat hod und Ea se oiweu mera za an sozialn Wesn entwückid hod. Wia a in da Schtoazeid es gleand hod se de Schtoana za oiweu bessa paßade Weakzeig heazrichtn. Bis a in da Jungschtoazeid scho so gschickt woa, aus dem hiatn Materieu gaunz kloane Weakzeig (Mikrolithen) heazschtön. De hod a daun ois Nodln oda ois kloane Klingan vawendt. Da Homo Erectus hod scho s´Feiamocha gleand ghobd. Dea hod se a nochwoasli ois a Easchta, vo Afrika kemat, iwa des eisfreie Asien und Eiropa ausbroat.
Unta da "Fruahgschicht" vaschteht ma de Vöka und Kuituan de scho Afzoachnungssystem (Schriftn) entwücköd hobm. Waun ma de "Vinca-Zoachn" a scho ois widagebbore, lesbore Afzoachnungan vaschtengan daun hod de Gschicht vo de Schriftn scho friara augfaungt ois wia mid de "Token" und da Keuschrift in Sumer.
Da Gebrauch vo neiche Weakzeig und Metolle san bei de faschidanan Hochkuituan af de Eadteu untaschiadli eigfiad woan. In Amerika ba de Maya, Aztekn und de Inka is de Brozezeid und de Eisnzeid eascht mid de "schpanischn Eaowara" aukema.
Im Innan vo da Insl "Neu Guinea" und im innan "Amazonasuawoid" hobm vaschiedane Schtämm gaunz ogschiedn nu bis zan Aufaung vom 20.Joahundat praktisch in da Schtoazeid glebd.
Heitzutogs wiß ma netta gor so vü iwa de Zeid vo da Menschheid, weus scho oiwei Leid (Fuascha) gem hod, De des gean ausafindn megn hobm. De Wissnschoft hoaßt "Paläontologie" und des Suacha und Ausgrobm vo oide Sochan "Archäologie". Vü neiche Fund mocht ma duachn Zuafoi, (zan Beispü in Beagweak oda beim Baun) oda de Fund wean duach de Erosion "freiglegd.
Litaradua.
Themanheftl:
Bruneck

Bruneck isch dr Hauptort fan Puschtotål. Dozui ghearn die Fraktionen Reischa, Stegn, St. Georgn, Dietnhoam und Aufhofn.
Durch die Stod fließt die Rienz, de in Prixn inen Eisock mündit.
Seit noigschtn gibs a Außnstelle va do Freien Universität Bozen, wo man u. a.Tourismusmanagement studiern konn.
S Zentrum va Bruneck bildit die Stodgosse, de im Hochmittlolto ums Schloss Bruneck dummidum entstondn isch. Wo man heint die "Flaniermeile", in Grobn findt, wor fria die Stodmauer, va der lei die vier Tore ibrig gibliebm sein.
In do Stodgosse findn sich viele Gschäftlan, a poor internationale Marken homm sich sem a nieder glossn. Außerholb do frian Stodmauon gibs die Obostod, va der is Zentrum die Pfarrkirche va Bruneck und s Palais Sternbach bildn.
Reischa

Reischa (amtli: Reischach; ital.: "Riscone") isch a Fraktion va der Gmoa Bruneck im Puschtertol. Reischa liegt auf an Plateau im Sidn va Bruneck auf ana Heach va 950 Meta iber der Adria (rund 120 m iber der Innenstod) am Fuaß van Berg Kronplotz.
Da Kronplotz is a tourischtischa Magnet. Do gibts aa a Seilbahn auffi.
Ramones

Di Ramones woan a Musigruppn aus New York City, in die USA. Si götn als Prototüp von da Punkbänd, obwui des Woat "Punk" eigentli eascht späta im Zusommenhong mit aner britischn Subkultur enstondn is. Sie hobn in Mitte von die 1970er eigentli eher unobsichtli a neige Musirichtung gschoffn, wals die domois produzierte Rockmusi im Zeitoita von Pink Floyd und Led Zeppelin net austehn hobn kennan. Ihre Musi orientiert si an anige wenige Vorbüda, wie zum Beispui The Who, die Kinks, die Beach Boys, die Stooges, MC5 undn amerikanischn Rock'n'Roll da 1950er Joa. Tüpisch woan anfoche Harmonien und Struckturn, oba a es völlige föhn von Solos, Intros und Übageängan. Damit hobns quasi as komplette Gegental zu andere Musikrichtungan wie Art Rock, Progressive Rock oder Fusion erschoffn. Deswegn hobns ernare Liada aber immer extrem schnö und Laut gspüt, wos boid erna Markenzeichn wuadn is. Gleich anfoch wie die Komposition woan a die Texte, de wos sie oft wia die Reime von an Klankind angheat hobn, aba in Wirklichkeit genau auf die sozialn Probleme der 1970er Joa eingongen san.
Archäopteryx

Da Archäopteryx hot vua üwan Dam 130 Milliona Joar im Eadzeitoita Jura glebt. D'modeane Wissnschoft is da Meinung, doss des vogeänliche Reptü des "missing link" (= af Boarisch Zwischn- oda Vabindungsfiech) zwischn Dinosauria und Vogal woa.
De Fossilien vun Archäopteryx hot ma vua ollem in Siideitschlond gfundn, und oas davo liegt an Paläontologischn Museum in Minga. Da easchte Archäopteryx is im bairischen Stadtal Solnhofen gfunden worn.
Tramin

Tramin (hochdeitsch: Tramin an der Weinstraße, italienisch: "Termeno sulla strada del vino") isch a Ort in Sidtirouler Unterlond, südlich fan Kolterer Sea, af der orthografisch rechtn Seit fa der Etsch. Es hot zwoa Fraktionen, Rungg und Sĕill, und zirka 3200 Einwohner (96,37 % Deitsche und 3,44 % Italiena).
Tramin isch bekonnt fir sein Wein, und bsunders firn Gewürztraminer, fa di Traminer „Gwirzr“ gnonnt, a Weisswein-Rebsorte, de weltweit ongebaut wead. Der bekonnte Traminer Egetmonn-Uumzug isch oaner fa die ältestn Foschingsbräuche in die Ålpn und findet olle ungrodn Joar in „Leschtn“ stott, in Tog vorn Oschamigga. Der Umzug zoag die Hochzeit fan Egetmonn-Hansl und seine historische Gefolgschoft, fa die Foßbinder iber Fischer, Waschweiber und Pfonnenflicker bis za di ormern und reichn Zigeiner. Wichtige Figurn sein a die Schworzn Mander, die Burgltreiber und die Wudelen.
Es Wohrzeichn fa Tramin isch der heachste gmauerte Kirchturm Tirols, 86 Meter hoach und weithin sichtbor, mit seiner groassn Glogg, der Annemarie, um de sich a poor Sagen rankn.
A wichtiger Einkommenszweig isch der Tourismus, größtntoals aussn deitschn Sprochraum. Hauptonziehungspunkt sein, nebn der Londschoft, der Kolterer Sea und es groaße Schwimmbod, ober a die wöchntlichn Weinfeste und es berühmte Herbstfest, wo Wein und Sidtiroler Spezialitätn verkostet weadn kennen.
Iberetsch

Iberetsch oder Ibrétsch (amtli: Überetsch) isch as Gepiat zwischn Méndlkåmm unt Mittrperg (Mitterberg, Kaiserberg). Zun Ibrétsch ghearn die Gemeintn Eppan unt Kåltrn mit insgesåmt uma 21 000 Einwohna in Joa 2011. Dr tiafschte Punkt ligg pan "Kåltrer Sea" mit 214m ibrn Mér.
Wirtschaftd.
Af groaße Flächn isch Weinpau unt Ópschtånpau (Épfl), dr Turismus spielt aa gånz a wichtige Róll. Die pekånnte "Sidtirólr Weinstråßn" geaht mittlt durchn Ibrétsch.
Die Lait.
Die zwoa Gemeintn håm schón seit ibr 90 Jåhr a gemeinsåms Nåchrichtnplattl: "Gemeindeblatt von Eppan und Kaltern". An auffållete Ibrétschr Identität gips dechtrsch nét: die Kåltrer sein meischtns Kåltrer, wénns sie gfrågg wern, nét Ibrétschr, die Eppanr sein Eppanr. Ódr die Einwóhner wern aa nåch ihre Frakziónen pezeichnt: wer va St. Pauls in Eppan kimmp, isch a Paulsnr. Aa die Dialekte va poade Órte låssn sich untrscheidn. Die Einwóhnr va die poadn Órte håm pa die jeweils åndrn an Spitznåmen: die Kåltrer sein die "Herrgóttskindr" und die Eppanr sein die "Rattigschweaf" (Rettichschwänze).
Van Ibrésch péndlen ålle Tåg viel Lait af Poazn zu dr Årbet. Die weschtlichn Nåchprn va die Ibréschr sein die walschn Oanspergr.
Psundrheitn.
Af dr Grénz zwischn die zwoa Gemeintn, nó mehr af Eppanr Gepiat, sein die "Eisléchr" (Eppaner Eislöcher). Dés isch a pewåldete Zóne va kaum an Hektar, wó aus Léchr in Pódn Kåltluft ausr kimmp.
As gip an Pauschtiil (Baustil), der als "Überetscher Stil" pezeichnt wert. Man sicht’n pa die herrschåftlichn Pautn ausn 16. unt 17. Jåhrhundrt.
Die "Ibrétschr Hittn" (Überetscher Hütte) isch a Perggåschthaus af 1773m Heach a påår Kilometr sidlich van Méndlpåss in an schean Wåndrgepiat. Als Gåscht kimmp man lei zu Fuaß hin. Sie gheart zun Gemeindegepiat va Tramin, also nét zun Ibrètsch!
Miami

Miami is a Stod mid 482.255 Einwohna am Miami River im Miami-Dade County im Stoot Florida in de USA und is aa da Sitz vo de County-Verwaltung.
Des Stodgebiet hat a Flächn vo 143,1 km². A wenn de Stod selba ned bsundas groaß is, umfasst de Agglomeration "South Florida Metropolitan Area" an Haufn vo kloanaran Städtn und dia ned unerhebliche UMSA (Unincorporated Metropolitan Services Area) und hot insgsamt üwa 2,2 Milliona Einwohna. Da Nama "Miami" kummt vom indianischn Wort "Mayaimi" (groaßes Wassa). De Miami River liefat des Wassa in de Everglades und flieaßt vo dort in den Atlantik.
Washington, D.C.

Washington, D.C. is d Haptstod und da Regiarungssitz vo de Vaeinigte Stootn. De Okiazung D.C. steht fian Bundesdistrikt District of Columbia, den wos d Stod komplett ausfuid.
Da Distrikt is koa Bundesstoot und ghead a zu koam dazua, sondan is diaged am Kongress vo de Vaeinigte Stootn undasteid. D Stod hoaßt nochm George Washington, am Obabefejshoba vom Unabhängigkeitskriag genga Großbritannien und an easchtn Presidentn vo de Vaeinigte Stootn. Da District of Columbia is nochm Christoph Kolumbus, dem Seefahra gnennd, wo ois Entdecka vo Amerika guit.
Leitzach

Die Leitzach (Leizach) is a 33,5 km langa Fluss.
Sie hod ihren Ursprung bei Bayrischzell, wo a bar Boch zsammfliassn und na die Leitzach bilden. Vo do aus laft die Leitzach in neadliche Richtung vo de Berg vom Mangfallgebirg weg, bis sie bei Feldkircha-Westaham in d'Mangfoi laft. Des Doi, des d'Leitzach geformd hod, hoasd Leitzachdoi.
Nama.
Da Nama Leizach gäd woi auf die Keitn zruck. 'leiz' hoasd im Keitischen so vui wia 'feucht', 'ach', 'ache' städ füa Fluss oda Boch. Da s an da Leitzach entlang vui Moore, Filzen und sumpfiges Gebiet gibt, is die Theorie rächt schlüssig.
Landkroas Bad Däiz-Woifradshausn

Da Landkroas Bad Däiz-Woifradshausn (amtli: Landkreis Bad Tölz-Wolfratshausen) liegt im Sidn vo Obabayern. D'Nochboan han im Noadn da Landkroas Minga, im Ostn da Landkroas Miaschboch und im Westn de Landkroas Gamisch-Patnkiacha, Weilheim-Schogau und Starnbeag. Im Sidn grenzt as Tiroi an den Landkroas.
Geografischs.
Da Landkroas gheat zur Region Obaland und werd duch de Flusstäia vo da Isar und da Loisach sowia vo vui Seen prägt. Er umfosst sowoi alpins ois a voralpins "Gelände". Da Schafreider im Karwendel is mit seine 2100 m da hechste Berg im Landkroas.
Woppn.
D' Offizieje Bschreibung vom 24. Feba 1974: "Des Woppn vabindt des Woppn vom friahan Landkroas ad Däiz midm Wolfratshausena Lewn."
Historischs.
As Gebiet vom heitign Landkroas Däiz-Woifradshausn gheart zum historischn Bestondtoi vo Baiern. 1803 san im heitign Kroasgebiet de Landgerichtsbeziake Däiz und Woifradshausn buidt worn. Se hom ob 1808 zum Isarkroas (Hauptstod Minga), vo 1838 weg zu Obabayern gheat.
1862 is aus'm Landgerichtsbeziak Däiz as gleichnomige Beziaksomt earicht worn. Da Landgerichtsbeziak Woifradshausn is znächst am Beziaksomt Minga rechts da Isar, ob 1879/1880 am Beziaksomt Minga II zuateit worn. Letztas is 1902 aufglest worn. Donoch is as Beziaksomt Woifradshausn entstondn. De zwoa Bziaksämta Däiz und Woifradshausn han ob 1939 ois Landkroas bzeichnt worn.
Bei da Gebietsreform in Bayern 1972 is da Landkroas Däiz und da greßte Tei vo am Landkroas Woifradshausn zum neien Landkroas Däiz vaeinigt worn. A bor Gmoana vo am Landkroas Woifradshausn han on de Landkroas Minga, Starnbeag und Miaschboch ogliadad worn. Om 1. Mai 1973 hod da neie Landkroas Däiz sei heitige Bezeichnung "Landkroas Bad Däiz-Woifradshausn" griagt.
Wirtschafd.
De Eihkummasteiakroft pro Eihwohna hod im Jor 2004 a Häch vo 329 Euro ghobt (Bundesdurchschnitt 216 Euro).
De Kafkroft je Eihwohna im Jor 2005 is 9761 Euro (Bundesdurchschnitt 8523) gwen.
Bäleiter

Da Bäleiter is da Mesner oda der, wo in da Kirch d Glogn
zum Bedn leit. Frira is de kloana Kinda Angst gmacht worn, wenns
recht frech wan oder ned ins Bett geh woitn. Do hods dann koasn:
Wennst ned ins Bett geehst, dann hoid di da Bäleiter.
D Kinda ham aber ned gwusst, wer da Bäleiter is und oiwei
a narische Angst voa eam ghabt.
Simmaring

Simmaring (aumtlich: Simmering) is da XI. Gemeindebeziak (Hieb) vo Wean, da Hauptstod vu Östareich. Ea is 1892 aus de söbständign Gemeindn Simmaring und Kaisaebersdorf büd wuan, 1955 is dann no de Gmeinde Oiban dazua kumma. Simmaring grenzt an de Beziak Leopoidstod (Wean II), Laundstroßn (Wean III) und Favoritn (Wean X).
Eadkunde.
Da Beziak liegt aussahoib vom Giatl, dea wos an da Stö vom ehemolign Linawoi aug'legt is.
Simmaring liegt im Südosten vo Wean und is mit ana Flächn vo 23,27 km² da ochtgreßte Weana Gmeindebeziak. Des san 5,6 % vo da Flächn vo Wean.
Bezirksteu.
Simmaring is 1892 aus de drei ehemois söständigen Gemeindn Simmaring, Kaisaebersdorf und Oiban büdt woan, de wos no heit ois Weana Katastralgmeindn weidabestehn.
Da Beziaksteu Simmering umfosst große Teul vo de Wohn- und Betriebsbauflächn vom Beziak, unta aundan des Weana Gaswerk und es Weana Elektrizitätswerk. Südwestlich vom Beziaksteu Simmaring liegt Kaisaebasdorf, zu dem aa s Schloss Neugebäude und da Zentreufriedhof ghean. Oiban grenzt im Südosten aun an Donaukaneu. Zu dem Bezirksteu ghead da oide Ortskean, Nei-Oiban und da Oibana Hofn.
Sehnswiadigkeitn.
Do is amoi da "Zenträufriedhof", wo zum Beispü de östareichischn Bundespresidentn begrom wern. Und daun gibz no de Gasometa, a so a Oat Shopping-City in de oitn Gasbehöta. Und es gibt no an bsundan Friedhof, nämli in "Friedhof vu de Naumenlosn". Dort wern Leit begrom, wo ma kaan Namen waaas und nix. Oft san des in da Donau dasoffane, was dort augschwappt hat.